section_heading: Opis
paragraph_text: Pokus je kvalitativan ako se izvodi bez mjerenja; ako se izvodi mjerenjem, eksperiment je kvantitativan. Eksperimentalna metoda, tj. primjena eksperimenta kao sredstva za otkrivanje pravilnosti u pojavama, počela se svjesno i opsežno primjenjivati tek u početku novoga vijeka, najprije u mehanici (Galileo Galilei). S područja fizikalnih procesa ona je postupno prenesena i na biološke pojave, a od druge polovice 19. stoljeća (W. Wundt) uspješno se primjenjuje i u psihologiji.